Πάτρικ Κλάιφερτ

Ο **Πάτρικ Κλάιφερτ** (*Patrick Stephan Kluivert*, 1 Ιουλίου 1976) είναι Ολλανδός πρώην ποδοσφαιριστής, και νυν προπονητής της ομάδας νέων της ΦΚ Τβέντε. Έπαιξε ως επιθετικός για τον ΑΦΚ Άγιαξ, τη ΑΚ Μίλαν, τη Μπαρτσελόνα, τη Νιουκάστλ, τη Βαλένθια, την Αιντχόφεν και τη Λιλ. Συμμετείχε με την εθνική ομάδα της Ολλανδίας από το 1994 ως το 2004 και είναι ο πρώτος σκόρερ της με 40 γκολ. Το 2004, συμπεριλήφθηκε στο FIFA 100, μια λίστα με τους 125 καλύτερους εν ζωή ποδοσφαιριστές που επέλεξε ο Πελέ.

## Βιογραφία
Ο **Πάτρικ Κλάιφερτ** ήταν ένα από τα μεγαλύτερα ονόματα του ολλανδικού και ευρωπαϊκού ποδοσφαίρου. Είναι σουριναμέζικης καταγωγής (μια πρώην ολλανδική αποικία που βρίσκεται στη Νότια Αμερική). Αποτελώντας από την νεαρή του ηλικία μελος των φημισμένων ακαδημιών του ΑΦΚ Άγιαξ, ο Κλάιφερτ γνώρισε την δόξα με τα χρώματα του ΑΦΚ Άγιαξ αλλά και με τη φανέλα της Μπαρτσελόνα. Ταυτόχρονα είχε την τύχη να αγωνιστεί με άλλες μεγάλες ευρωπαϊκές ομάδες όπως η ΑΚ Μίλαν, η Νιούκασλ Γιουνάιτεντ, την ΠΣΦ Αϊντχόφεν ή ακόμα την Βαλένθια Κ.Φ.. Η καριέρα του χαρακτηρίστηκε από κακές και καλές στιγμές αλλά ο Πάτρικ Κλάιφερτ θα παραμείνει ως ένα από τα μεγαλύτερα ονόματα του παγκοσμίου ποδοσφαίρου. Αυτό τον καιρό εργάζεται ως μαθητευόμενος στην ολλανδική ΑΖ Άλκμααρ με την προοπτική να αποκτήσει δίπλωμα προπονητή. Δεν θα είναι όμως απίθανο να δουλέψει στην Άλκμααρ ως παίκτης με το τέλος της μαθητείας του.
Παρά τους πολλούς τίτλους που κατέκτησε όπως το Τσάμπιονς Λιγκ, και ένα αναμφισβήτητo ταλέντο, ο Κλάιφερτ δεν κατέκτησε ποτέ κανέναν ατομικό τίτλο όπως η Χρυσή Μπάλα.

## Σύλλογοι
* 1994-1997 :  ΑΦΚ Άγιαξ
* 1997-1998 :  ΑΚ Μίλαν
* 1998-2004 :  Μπαρτσελόνα
* 2004-2005 :  Νιούκασλ Γιουνάιτεντ
* 2005-2006 :  Βαλένθια ΚΦ
* 2006-2007 :  ΠΣΦ Αϊντχόφεν
* 2007-2008 :  Λιλ
* 2008-2009 :  Αλκμάαρ

## Προφίλ
Ο Κλάιφερτ είναι, όπως και οι περισσότεροι Ολλανδοί ποδοσφαιριστές της γενιάς του, ένας παίκτης που διαθέτει εξαιρετική τεχνική ικανότητα. Παρά το μεγάλο του ύψος και την εντυπωσιακή σωματοδομή του, ο Κλάιφερτ είναι ένας γρήγορος παίκτης που έχει την δυνατότητα να διεμβολίζει τις αντίπαλες άμυνες με μεγάλη ευκολία. Είναι όχι μόνο μία «αλεπού της περιοχής» που κυνηγάει κάθε μπάλα, αλλά και ένας παίκτης που μπορεί να χρησιμοποιηθεί στον άξονα. Στη διάρκεια της θητείας του στη ΛΟΣΚ, ο Ολλανδός χρησιμοποιήθηκε στη θέση του επιθετικού μέσου, όπου όμως δεν πέτυχε, παρά το εξαιρετικό διάβασμα του παιχνιδιού που έχει και την ευστοχία των μεταβιβάσεών του.

## Σύμπτωση
Γεννήθηκε την ίδια μέρα με τον Ρουντ φαν Νίστελροϊ, συμπατριώτη του, επίσης επιθετικό.

## Στατιστικά

(*) αγώνες στους οποίους έχει αγωνιστεί / τέρματα που έχει πετύχει

## Εξωτερικοί σύνδεσμοι

* 
* FanPage του Πάτρικ Κλάιφερτ
* Στατιστικά του Πάτρικ Κλάιφερτ στο footballdatabase.eu
* Βιογραφία του Πάτρικ Κλάιφερτ στο afterfoot.fr

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Βαλένθια ΚΦ
Κατηγορία:FIFA 100
Κατηγορία:Ολλανδοί προπονητές ποδοσφαίρου
Κατηγορία:Ολλανδοί με καταγωγή από το Σουρινάμ